Kada se obazre ovaj vil okolo
Kada se obazre ovaj vil okolo,
   srdačce me vadre nje ličce oholo;
ar s nikom radosti satvori stvar onu,
   ter usrid sladosti, mni mi se, vas tonu.
Tu doli, tu gori svrće se pozorom
   jakino u gori jelinčac prid zorom;
a mene kad nazri, oni čas nje mlados
   sva smihom uzavri. Misli svak tuj rados!
Ter da se zaputim stokrat ja prid nje dvor,
   u svako oćutim ljuveni razgovor;
zač obraz veseli i slatko pozrin'je,
   sve birek da veli: "Ti s' moje želin'je."

Hrvatsko 16. stoljeće